4. ΑΝΑΓΚ. ΝΟΜΟΣ υπ’αριθ. 642 της 18/24 Απρ. 1937 (ΦΕΚ Α΄ 151)  Περί στρατολογίας αξιωματικών Σώματος Επιμελητείας Αεροπορίας. Άρθρ.1.-1)Η συμπλήρωσις των μονίμων στελεχών των Αξιωματικών του Σώματος Οικονομικής Υπηρεσίας Αεροπορίας, μετονομαζομένου εις Σώμα Αξιωματικών Επι        μελητείας Αεροπορίας, και η Στρατολογία αυτών ενεργείται εφ’ εξής δι’ ονομασίας και κατατάξεως με τον βαθμόν του δοκίμου Ανθυποσμηναγού Επιμελητείας κατόπιν διαγωνισμού Ελλήνων εχόντων τα κάτωθι προσόντα: Ι.Πτυχίον της Ανωτάτης Σχολής των Οικονομικών και Εμπορικών Επιστημών ή ανεγνωρισμένης ως ισοτίμου προς ταύτην Σχολής Εμπορικής και Οικονομικής του εξωτερικού ή Πανεπιστημιακόν πτυχίον ημεδαπής ή αλλοδαπής Σχολής Πολιτικών και Οικονομικών, ή Νομικών ή Φυσικών Επιστημών. Επίσης εις τον διαγωνισμόν δύνανται να λάβωσι μέρος και έφεδροι Αξιωματικοί τελειόφοιτοι της Ανωτάτης Σχολής των Οικονομικών και Εμπορικών Επιστημών έχοντες και τα υπό του παρόντος άρθρου προβλεπόμενα λοιπά προσόντα. ΙΙ.Ηλικίαν ουχί ανωτέραν των 27 ετών συμπεπληρωμένων κατά το έτος της προκηρύξεως του διαγωνισμού, πιστοποιουμένην εκ της εγγραφής εις τα μητρώα αρρένων Δήμου ή Κοινότητος του Κράτους και υπολογιζομένην συμφώνως τω άρθρ. 112 του Νόμ. 5121. Η δια δικαστικής αποφάσεως διόρθωσις της ηλικίας δεν λαμβάνεται υπ’ όψιν. ΙΙΙ.Υγείαν και αρτίαν σωματικήν διάπλασιν πιστοποιουμένην υπό της Α.Υ.Ε.Α. συμφώνως τω Δ/τι περί υγειονομικής εξετάσεως του προσωπικού της Αεροπορίας. ΙV.Διαγωγήν ανεπίληπτον πιστοποιουμένην υπό των οικείων αστυνομικών Αρχών ή Χωροφυλακής. V.Να μη έχωσι καταδικασθή ή υποστή τας στερήσεις των άρθρ. 21-24 του Π.Νόμου. VI.Να έχωσιν υπηρετήση και εκπληρώση απαραιτήτως την στρατιωτικήν θητείαν των, οι δε νομίμως απαλλαγέντες ταύτης και οι υπηρετούντες να έχωσιν υπηρετήση 5μηνον τουλάχιστον πραγματικήν υπηρεσίαν. 2.Δια Β.Δ/τος προκαλουμένου υπό του Υπουργού της Αεροπορίας, καθορισθήσεται ο τρόπος της προκηρύξεως και ενεργείας του διαγωνισμού κατατάξεως, τα υποβληθησόμενα δικαιολογητικά προς απόδειξιν των ανωτέρω προσόντων, τα εξετασθησόμενα μαθήματα, η εξεταστική επιτροπή, η βαθμολογία και γενικώς πάσα ετέρα λεπτομέρεια. Εξεδόθη το Β.Δ.11/28 Ιουν. 1937 (ΦΕΚ Α΄ 247, διόθρ. ημαρτ. εν ΦΕΚ Α΄ 260 της 8 Ιουλ. 1937) περί τρόπου ενεργείας δια-    (Αντί της σελ. 15) Σελ. 15(α) 275 – 051  Επιμελητεία και Οικονομικές Υπηρεσίες 38.Α.β.1-4   22  γωνισμού κατατάξεως Δοκίμων Ανθυποσμηναγών Επιμελητείας Β.Α., τροποποιηθέν δια του Β.Δ. 639 της 28 Σεπτ./8 Οκτ. 1962 (ΦΕΚ Α΄ 161), άτινα κατηργήθησαν αντικατασταθέντα δια του Β.Δ. 226 της 10 Μαρτ./2 Απρ. 1965 (ΦΕΚ Α΄ 57) περί τρόπου ενεργείας διαγωνισμού κατατάξεως δοκίμων Ανθυποσμηναγών Οικονομικών Β. Αεροπορίας. «3.Δια της περί διαγωνισμού προκηρύξεως προσδιορίζεται ο αριθμός των προς συμπλήρωσιν υφισταμένων κενών ή προβλεπομένων όπως κενωθώσιν εντός έτους, οργανικών θέσεων του Σώματος Επιμελητείας. Άπασαι αι θέσεις αύται συμπληρούνται εκ των συμπεριλαμβανομένων εις τον τελικόν πίνακα επιτυχίας, κατά την σειράν της επιτυχίας των. Ο τελικός πίναξ επιτυχίας ισχύει επί έν έτος από της εγκρίσεώς του. Κατά την διάρκειαν του έτους τούτου πάσαι αι ως άνω προβλεφθείσαι ότι θα κενωθώσιν, ως και αι μη προβλεφθείσαι αλλά εν τω μεταξύ κενωθείσαι οργανικαί θέσεις, συμπληρούνται εκ των συμπεριλαμβανομένων εν των τελικώ πίνακι επιτυχίας, κατά την σειράν της επιτυχίας των». Η παρ. 3 αντικατεστάθη ως άνω δια του άρθρ. 1 Νόμ. 1876/1951. Άρθρ.2.-1)Η κατάταξις ενεργείται δια Β.Δ/τος εκ των επιτυχόντων κατά την σειράν του τελικού πίνακος επιτυχίας των ισχύοντος δι’ έκαστον των διαγωνισμών. 2)Ούτοι μετά ευδόκιμον εν τη Αεροπορία υπηρεσίαν ενός έτους από της ονομασίας των ως δοκίμων Ανθυποσμηναγών Επιμελητείας, κατατάσσονται οριστικώς εις την Β. Αεροπορίαν ως μόνιμοι Ανυποσμηναγοί Επιμελητείας δια Β.Δ/τος κατόπιν αποφάσεως του Συμβουλίου προαγωγών (πρώτον), στηριζομένης επί σχετικής προτάσεως του οικείου Διοικητού εφ’ης γνωματεύουσιν αι ιεραρχικώς προϊστάμεναι Αρχαί και ο Επιθεωρητής Οικονομικών Υπηρεσιών. 3)Οι ούτως οριστικώς κατατασσόμενοι τίθενται εις το αριστερόν των κατά το έτος της ως δοκίμων κατατάξεώς των υπαρχόντων Ανθυποσμηναγών Επιμελητείας ως και των τυχόν κατά το έτος τούτο κατατασσομένων Ανθυποσμηναγών των εξερχομένων εκ του Τμήματος Οικονομικών Αξιωματικών της Σχολής Αεροπορίας, η δε μεταξύ των αρχαιότης κανονίζεται εκ της σειράς της επιτυχίας των εις τον, κατά την αρχικήν του κατάταξιν, διαγωνισμόν. 4)Ο χρόνος υπηρεσίας τούτων ως δοκίμων Ανθυποσμηναγών συνυπολογίζεται και προσμετράται δια πάσας τας περιπτώσεις ως χρόνος μονίμου Ανθυποσμηναγού Επιμελητείας. 5)Οι εκ των ως άνω δοκίμων Ανθυποσμηναγών μη κρινόμενοι κατάλληλοι προς οριστικήν κατάταξιν και μονιμοποίησιν απολύονται δια του ιδίου περί κατατάξεως των υπολοίπων Β.Δ/τος, εγγραφόμενοι ως έφεδροι Ανθυποσμηναγοί Επιμελητείας.  Σελ. 16(α) 275 – 052  Άρθρ.3.-1)Οι δόκιμοι Ανθυποσμηναγοί Επιμελητείας δικαιούνται των αποδοχών των μονίμων Ανθυποσμηναγών Επιμελητείας και έχουσι τα αυτά προς τούτους δικαιώματα και υποχρεώσεις εν γένει. 2)Ούτοι ως και οι δυνάμει του υπ’ αριθ. 217/1936 Α.Νόμου, κατατασσόμενοι δόκιμοι Ανθ/γοί Μηχανικοί δικαιούνται της υπό του εδαφ. 3 του από 25 Ιαν. 1936 Α. Νόμου «περί τροποποιήσεως των περί αποδοχών Αξιωματικών ισχυουσών διατάξεων» (ΦΕΚ 65/25-1-36) προβλεπομένης αποζημιώσεως ιματισμού εκ δραχ 10.000 καταβαλλομένης αυτοίς εφ’ άπαξ εις βάρος του Δημοσίου άμα τη κατατάξει των ως δοκίμων και μη υποκειμένης εις φόρον, τέλος ή κράτησιν υπέρ Δημοσίου ή τρίτου. 3)Έναντι της καταβολής ταύτης οι ανωτέρω δεν δικαιούνται, επί μίαν πλήρη διετίαν από της κατατάξεώς των, του μηνιαίου εκ δραχ. 600 επιδόματος ιματισμού του προβλεπομένου, υπό του άρθρ. 5 του από 12 Ιαν. 1934 Ν.Δ/τος «περί αποδοχών Αξιωματικών και Ανθυπασπιστών Στρατού κλπ.». 4)Οι μη μονιμοποιούμενοι εκ των δοκίμων Ανθυποσμηναγών, ως και οι τυχόν προ της παρελεύσεως διετίας οπωσδήποτε εξερχόμενοι των τάξεων υποχρεούνται να επιστρέψωσιν εις το Δημόσιον το μη δεδουλευμένον υπόλοιπον εκ της καταβληθείσης αυτοίς εφ’ άπαξ αποζημιώσεως ιματισμού, δια κρατήσεως τούτου εκ των όσων κατά την έξοδόν των δικαιούνται λαμβάνειν ή δια δηλώσεώς του ως δημοσίου εσόδου κατά τας κειμένας διατάξεις. 5)Οι δόκιμοι Ανθυποσμηναγοί από της κατατάξεώς των υπαχθήσονται εις τας περί του Μετοχικού Ταμείου και Ταμείου Αλληλοβοηθείας Στρατού διατάξεις. Οι εκ τούτων μη μονιμοποιούμενοι ή τυχόν προς της μονιμοποιήσεώς των εξερχόμενοι των τάξεων της Αεροπορίας δεν δικαιούνται εις επιστροφήν αυτοίς των υπέρ των Ταμείων τούτων εκ των αποδοχών των γενομένων κρατήσεων. 6)Οι υποψήφιοι δόκιμοι του παρόντος Νόμου και οι τοιούτοι του υπ’ αριθ. 217/1936, καταβάλλουσιν εξέταστρα καθορισθησόμενα δια των κανονιστικών Δ/των του τρόπου της ενεργείας του διαγωνισμού. Πάσα προγενεστέρα διάταξις αντικειμένη εις τον παρόντα Νόμον καταργείται. Δια Β.Δ/των προκαλουμένων υπό του Υπουργού Αεροπορίας κανονισθήσονται αι λεπτομέρειαι εκτελέσεως του παρόντος ισχύοντος από της εις την Εφημερίδα της Κυβερνήσεως δημοσιεύσεώς του.              38.Α.β.4 Επιμελητεία και Οικονομικές Υπηρεσίες   23  